Андрея Илиев
Генерал избира курсантки

chitanka.info

Началникът на военното училище във Велико Търново, известен като тънък познавач и любител на женската хубост, инструктирал дълго комисията, която трябвало да проведе изпитите на първите кандидатки за офицерски пагони. След много приказки за знания, умения, здраве, дълг, добросъвестност и обективност, той се обърнал към шефа на комисията с по-нисък тон:

— Иванов, гледайте там… Абе, да са по-засуканички…

Комисията провела изпитите, щабарите избистрили списъците, тиловаците облекли момичетата. Генералът приел строя. Минал край всяка персонално, огледал ги придирчиво отпред и отзад. Накрая се обърнал към вървящия по петите му Иванов и попитал заядливо:

— Абе, Иванов… Нали уж ги избирахте?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.